Diari Oficial de la Generalitat Valenciana


Sumari del DOGV 6578, del 02-08-2011 (2011/8370)

Notificació del laude emés per la Junta Arbitral de Transports d'Alacant. Expedient número 069/10-A.
----------------------------------------------------------------------------------------------------

### Dades del document

Número de DOGV
:   6578

Data del DOGV
:   02-08-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/8370


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Notificació del laude emés per la Junta Arbitral de Transports d'Alacant. Expedient número 069/10-A. [2011/8370]  
Manuel Sánchez Gallego, president de la Junta Arbitral de Transports d'Alacant, manifesta que, d'acord amb el que establixen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, fa saber a Agencia de Transportes Hernández, SL, que s'ha dictat laude en l'expedient de referència i, ja que no ha sigut possible la seua notificació per desconegut, ignorat parador o absència, es fa a través de la present publicació, als efectes legals oportuns. El contingut íntegre del laude és el que es ressenya a continuació:  
«Tribunal. President: Manuel Sánchez Gallego. Vocals: Francisco Ortiz Gutiérrez, Miguel García Navarro, excusa la seua absència. Secretària-vocal: Carolina Casal Asensio. Parts: reclamant: Riquelme Yepes, SA, representada per Miguel Ángel Riquelme Serrano, reclamat: Agencia de Transportes Hernández, SL, que no compareix a l'acte de la vista.  
A Alacant, 2 de juny de 2011, a les 11.15 hores es constituïx la Junta Arbitral de Transports pels membres expressats al marge i amb l'assistència de les parts per a resoldre els expedients 069/10-A, i es procedix a la realització de la vista oral respecte de la reclamació següent: paralització vehicle. Incompareixença del reclamat.  
  
Iniciada la vista oral pel president es procedix a comprovar la identitat de les parts compareixents, per la part reclamant intervé Miguel Ángel Riquelme Serrano, en qualitat de representant de l'empresa Riquelme Yepes, SA, segons l'escriptura de poder de 28.10.2003, davant del notari d'Alcantarilla i de l'il·lustre col·legi d'Albacete, Juana María Vidal Pérez.  
A la part reclamada es va notificar la demanda i la citació a la vista per al dia 2.06.2011, per mitjà d'un escrit rebut el 12.05.2011, segons està acreditat amb l'avís de recepció expedit pel servici de Correus i que consta en l'expedient.  
Concedida la paraula a la reclamant deixa basada la seua reclamació en els antecedents de fet següents:  
1. Es ratifica en tots els motius de la seua demanda i manifesta que les dos mercantils van realitzar un contracte de transport, oferit a través de la pàgina web Transnet, per la demandada Agencia de Transportes Hernández, SL, segons este es comprometien a realitzar el transport de data de càrrega 12 d'abril de 2010, a les 18.00 hores amb origen en Radebeig (Alemanya), com a primera càrrega, i Leppersdorf (Alemanya), com a segona càrrega, i de data de descàrrega el 15 i 16 d'abril de 2010, i fins a nou descàrregues en diferents llocs del territori nacional; per mitjà del vehicle semi-remolc matrícula R-7496-BBD, arrossegat pel cap tractor 2487-ZPO per un preu de 2.600 euros més IVA.  
  
Que el vehicle de l'empresa demandant va arribar al lloc de càrrega a les 13.00 hores del dia 12 d'abril de 2010, amb suficient antelació a l'hora prefixada en l'orde de càrrega les 18.00 hores, i que una vegada allí (a Radeberg) li van indicar que els dos palets que havia de carregar no estaven encara preparats, i li van indicar que havien d'esperar-se a l'endemà. Es posen en contacte amb el carregador i van rebre instruccions que anaren al segon lloc de càrrega ubicat a Leppersdorf, que estava a una distància de tretze quilòmetres, per a després tornar al lloc d'arreplegada de la primera càrrega. Quan van tornar al primer lloc de càrrega, seguien sense estar preparats els palets, i li van indicar que s'esperara a l'endemà, com així es va fer. L'endemà, amb el que va carregar el dia anterior va continuar amb el transport, ja que no es van acabar de preparar els precitats palets. Tot això està degudament acreditat amb els discos del tacògraf dels dies 12 i 13 d'abril, en el qual consten els temps d'espera i d'activitat del camió. Vol indicar que s'han seguit les instruccions telefòniques del carregador, i que, per tant, el dia d'espera va ser seguint les seues indicacions. Igualment vol manifestar que el transport ja va ser cobrat, però que la paralització no, per això la reclama. Quant a les quantitats que reclama, indica que tal com consta en la documentació que s'adjunta a la demanda són un total de quatre-cents trenta-quatre euros amb trenta-set cèntims (434,37 euros), amb el desglossament següent:  
- 350 euros per concepte de paralització.  
- 34,37 euros per concepte d'interessos de demora.  
- 50 euros per despeses d'administració.  
2. Davant de la incompareixença de la part reclamada, la part reclamant sol·licita la recepció a la prova, perquè es tinga per presentada la documental aportada per la demanda, i que es tinga per aportada al present procediment.  
Sense mes qüestions a tractar es dóna per conclosa la vista.  
S'apliquen els fonaments jurídics següents:  
  
1. En primer lloc i atenent l'escrit d'al·legacions presentat per la reclamada, cal entrar a analitzar la qüestió de competència territorial al·legada. La competència territorial de la Junta està determinada en els articles 6 i 7.2 del Reglament de la LOTT (Reial Decret 1211/90) i article 1 i 31.1.a) del CMR.  
Dels antecedents que hi ha a l'expedient es desprén que el domicili del demandat està ubicat a Almoradí (Alacant), la qual cosa està d'acord amb allò que s'ha preceptuat en l'article 31 del CMR, que diu literalment és el següent: "1. Per a tots els litigis a què puga donar lloc el transport regulat per esta convenció, el demandant podrà triar, a més de la jurisdicció de qualssevol dels països contractants designada de comú acord per les parts, la jurisdicció del país en el territori de la qual el demandat té la seua residència habitual, el seu domicili principal o la sucursal o l'oficina per mitjà de la qual ha sigut conclòs el contracte de transport...". Per tant, el demandant ha optat per interposar la reclamació d'arbitratge de conformitat amb l'anterior, davant de la Junta Arbitral d'Alacant, ja que la demandada té el domicili principal a la província d'Alacant, qüestió que s'ajusta al marc jurídic vigent.  
  
2. La submissió, quant a la quantitat reclamada en la demanda pel reclamant, no estant expressament pactada, i ja que la quantia és inferior a la que determina l'article 38 de la Llei 16/1987, de 30 de juliol, d'Ordenació dels Transports Terrestres, d'acord amb la redacció donada a este per l'article 162 de la Llei 13/1996, de 30 de desembre, de Mesures Fiscals, Administratives i d'Orde Social, que modifica la Llei 16/87, de 30 de juliol, d'Ordenació dels Transports Terrestres: "es presumirà que existix el referit acord de sotmetiment a l'arbitratge de les juntes sempre que la quantia de la controvèrsia no excedisca de 6.000,00 euros i cap de les parts que intervenen en el contracte haguera manifestat expressament a l'altra la seua voluntat en contra abans del moment en què s'inicie o s'hauria d'haver iniciat la realització del servici o activitat contractat". No consta en l'expedient que s'haja fet cap manifestació en el sentit preceptuat, per la qual cosa s'estima competent per raó de la quantia.  
  
3. Junt amb la normativa invocada cal aplicar la referida al transport internacional. La demanda, que arreplega la quantitat global del deute, conté els CMR referents als distints transport de caràcter internacional realitzats. El Conveni de 19 de maig de 1956 a què es va adherir Espanya per l'Instrument de 12 de setembre de 1973 (Ministeri d'Afers Exteriors, BOE de 7 de maig de 1974 núm. 109). Contracte de Transport Internacional de mercaderies per carretera (CMR), modificat pel Protocol de 5-7-78 a què es va adherir Espanya per l'Instrument de 23-9-82 (direcció de l'estat) publicat en el BOE de 18-12-82 núm. 203, establix per a qüestions de competència, allò que s'ha arreplegat en l'article 31.1 a). No obstant això i atés que el CMR no constituïx una regulació completa i sistemàtica dels transports de mercaderies per carretera, les seues llacunes s'han de completar acudint a les normes materials internes dels estats, per la qual cosa supletòriament s'aplicaran el Codi de Comerç, la LOTT i el seu reglament i la resta de normes d'aplicació general.  
  
4. És determinant la circumstància que les dos parts litigants són empreses nacionals i amb residència mercantil a Espanya, i, per tant, s'ha perfeccionat el contracte de transports sota la legislació nacional que invoquem. No hi ha motiu fundat en dret que mantinga que l'actuació de les juntes arbitrals de transports s'hagen de circumscriure només a les controvèrsies nascudes com a conseqüència del transport de caràcter intern. En este sentit només s'ha de considerar d'aplicació el que establix l'article 33 del CMR que diu: "El contracte de transport pot contindre una clàusula que atribuïsca competència a un Tribunal arbitral, a condició que esta clàusula preveja que el mencionat tribunal arbitral aplicarà el present conveni".   
Insistint en esta línia, l'article 31 del CMR fa una remissió a la jurisdicció dels estats per a la resolució dels litigis a què puga donar lloc el transport regulat en este, la qual cosa en este cas fa plenament aplicable la presumpció de sotmetiment.   
Atés que per tot allò que s'ha exposat pot ser determinada la competència territorial i la submissió a l'arbitratge amb les disposicions legislatives que assenyala l'ordenament espanyol, per la qual cosa en tot cas esta Junta Arbitral d'Alacant és competent per a resoldre esta controvèrsia.  
5. De les manifestacions realitzades en la vista i de la documentació que es va aportar amb la reclamació, es constata fefaentment que el vehicle va arribar al lloc de la primera càrrega a les 13.00 hores, del dia 12 d'abril, i després de diversos registres va tornar a eixir a l'endemà, dia 13 d'abril, a les 9.00 hores, la qual cosa acredita la paralització, sense que conste cap oposició als esmentats fets, la qual cosa determina el dret al seu cobrament per part de la reclamant.  
Per tot això, valorades les declaracions manifestades en la vista i en la resta de documents que consten en l'expedient, després de les oportunes consideracions, la Junta, per unanimitat dels seus membres, dicta el laude següent:  
Estimar, la demanda interposada per Riquelme Yepes, SA, contra Agencia de Transportes Hernández, SL, per considerar que s'ha produït la paralització del camió que havia de realitzar el transport, per causes no imputables al portador, i li correspon tant la quantitat per la paralització, més els interessos de demora, com les despeses d'administració.  
  
Per tot això Agencia de Transportes Hernández, SL, ha d'abonar a Riquelme Yepes, SA, la quantitat de quatre-cents trenta-quatre euros amb trenta-set cèntims (434,37 euros).   
Contra este laude pot exercitar-se l'acció d'anul·lació davant de l'Audiència Provincial d'Alacant en el termini de dos mesos següents a la notificació, d'acord amb el que preveuen els articles 40 a 43, els dos inclusivament, de la Llei 60/2003, de 23 de desembre, d'Arbitratge.  
Amb independència de l'anterior, dins dels deu dies següents al de la notificació del laude es podrà sol·licitar a esta Junta Arbitral la seua correcció, l'aclariment o el complement, d'acord amb l'article 39 de l'esmentada Llei d'Arbitratge.  
Transcorreguts vint dies des de la notificació d'este laude a les parts, es podrà instar la seua execució forçosa, davant del Jutjat Mercantil d'Alacant, de conformitat amb el que establixen els articles 44 i 45 de la Llei d'Arbitratge i 548 de la Llei 1/2000, de 7 de gener, d'Enjudiciament Civil».  
Els mencionats terminis de recursos continguts en el laude transcrit seran computables a partir de l'endemà de la publicació del present edicte en el Diari Oficial de la Comunitat Valenciana.  
  
Alacant, 19 de juliol de 2011.- El president de la Junta Arbitral de Transports d'Alacant: Manuel Sánchez Gallego.